cyanic-selkie/wikianc huggingface dataset:
เจอร์รี ลอว์เลอร์
ประวัติ WWE
PWInsider รายงานว่า เจอร์รีผ่านการขึ้นปล้ำแมตช์ในสมาคมอิสระที่เกาะอารูบา, แคริบเบียน มา 2 แมตช์ด้วยกัน ก่อนจะบินกลับสหรัฐอเมริกาแล้วยังต้องบินเข้ามมายังมอนเทรอัล ประเทศแคนาดาอีก และในศึกรอว์ ก็ยังต้องขึ้นปล้ำอีกด้วย แฟนๆ ที่ชมศึกรอว์ ใกล้ๆ กับโต๊ะผู้บรรยายได้เล่าเหตุการณ์ช่วงนั้นว่า เจอร์รีเริ่มส่งเสียงคล้ายๆ กับการกรนออกมา ก่อนที่เขาจะหันไปจับแขนของทีมงาน WWE คนหนึ่งที่ยืนอยู่ใกล้ๆ จากนั้นเจอร์รีก็เริ่มหน้าถอดสีแล้วก็ร่วงลงไปนอนบนพื้น อันเป็นสัญญาณบ่งบอกว่าเขาเกิดอาการหัวใจวายแล้ว ทีมแพทย์ WWE รีบเข้ามาช่วยเหลือเจอร์รีทันที โดยทำการฉีกเสื้อของเขาออกแล้วก็นำตัวลงเปลเข็นกลับไปที่หลังฉากอย่างรวดเร็ว ส่วนทีมงาน WWE อีกส่วนก็รีบทำความสะอาดบริเวณโต๊ะผู้บรรยายเนื่องจากเจอร์รีได้อาเจียนออกมาด้วย สมิธ ฮาร์ต พี่ชายของ เบรต ฮาร์ต ได้บอกเล่าถึงเหตุการณ์ที่หลังฉากว่า เจอร์รีมีอาการเหมือนตายไปแล้วประมาณ 20 นาทีด้วยกัน ก่อนที่จะปั๊มหัวใจกลับขึ้นมาได้อีกครั้ง นับเป็นโชคดีของเจอร์รีอยู่บ้างที่ WWE มีการเตรียมความพร้อมในด้านการปฐมพยาบาลเอาไว้อย่างดี เพราะถ้าหากไม่มีทีมแพทย์ประจำอยู่ที่สนามล่ะก็ เจอร์รีอาจจะต้องจบชีวิตไปแล้วก็ได้ นอกจากนี้บริเวณรอบๆ สนามก็ยังมีโรงพยาบาลหลายแห่งที่สามารถไปถึงได้ใน 15 นาทีอีกด้วย นอกจากนี้ทีมแพทย์ที่โรงพยาบาลยังเป็นห่วงว่าอาจจะเกิดภาวะสมองขาดเลือดได้ ซึ่งอาจจะทำให้สมองของเจอร์รี ถูกทำลายไปบางส่วน ทีมแพทย์ก็ได้เตรียมแผนการรักษาเอาไว้แล้ว โดยแพทย์จะทำการผ่าตัดใส่อุปกรณ์ในหัวใจของเจอร์รี ทันทีที่ร่างกายของเจอร์รี พร้อมรับการผ่าตัด เควิน ลอว์เลอร์ ลูกชายของเจอร์รี ได้เปิดเผยว่าการทำ CAT สแกน แสดงให้เห็นว่าสมองของเจอร์รี ไม่ได้รับความเสียหาย ล่าสุด เจอร์รีก็ได้หายจากอาการหัวใจวาย และกลับมาทำหน้าที่เป็นผู้บรรยายอีกครั้ง
เส้นเมริเดียนที่ 152
เส้นเมริเดียนที่ 152 อาจหมายถึง:
เจเอสพี
เจเอสพี (JavaServer Pages: JSP) เป็นเทคโนโลยีจาวาที่เปิดช่องทางให้ผู้พัฒนาซอฟต์แวร์สร้าง HTML, XML หรือไฟล์เอกสารในประเภทนี้ตามความต้องการของเครื่องลูกข่ายร้องขอ ซึ่งเทคโนโลยีนี้เปิดให้ใช้ภาษาจาวาในการสร้างและกรทำการใด ๆ เพื่อให้หน้าเว็บเพจธรรมดากลายเป็นหน้าเว็บเพจที่สามารถตอบสนองได้ โดยเจเอสพีจะถูกโปรแกรมเว็บเซิร์ฟเวอร์ที่สนับสนุนเจเอสพี เช่น อะแพชี ทอมแคต, GlassFish แปลให้เป็นจาวา คลาส ที่เรียกว่าเซิร์ฟเลต ซึ่งพร้อมที่จะประมวลผลด้วยจาวาและแสดงผลออกเป็น HTML
ตัวอย่าง
ซอร์สโค้ดในเจเอสพี <%@ page errorPage="myerror.jsp" %> <%@ page import="com.foo.bar" %>
<%! int serverInstanceVariable = 1;%> ... <% int localStackBasedVariable = 1; %> <%= "expanded inline data " + 1 %> ...
เซิร์ฟเลตที่ได้จากการประมวลผลเจเอสพี package jsp_servlet; import java.util.*; import java.io.*; import javax.servlet.*; import javax.servlet.http.*; import javax.servlet.jsp.*; import javax.servlet.jsp.tagext.*;
import com.foo.bar; //imported as a result of <%@ page import="com.foo.bar" %> import ...
class _myservlet implements javax.servlet.Servlet, javax.servlet.jsp.HttpJspPage { //inserted as a    //result of <%! int serverInstanceVariable = 1;%> int serverInstanceVariable = 1; ...
public void _jspService ( javax.servlet.http.HttpServletRequest request,                             javax.servlet.http.HttpServletResponse response ) throws javax.servlet.ServletException, java.io.IOException {        javax.servlet.ServletConfig config = ...;//get the servlet config Object page = this; PageContext pageContext = ...;//get the page context for this request javax.servlet.jsp.JspWriter out = pageContext.getOut ; HttpSession session = request.getSession ( true ) ; try { out.print ( " \r\n" ) ; out.print ( " \r\n" ) ; ...            //from <% int localStackBasedVariable = 1; %> int localStackBasedVariable = 1; ...            out.print ( " \r\n" ) ; out.print ( "   " ) ; //note, toStringOrBlank converts the expression into a string or if             // the expression is null, it uses the empty string. //from <%= "expanded inline data " + 1 %> out.print ( toStringOrBlank ( "expanded inline data " + 1 ) ) ; out.print ( "   \r\n" ) ; ...        } catch ( Exception _exception ) { //clean up and redirect to error page in <%@ page errorPage="myerror.jsp" %> }   } }
แหวนแห่งเอลฟ์
แหวนแห่งเอลฟ์ หรือ ไตรธำมรงค์ เป็นสิ่งประดิษฐ์วิเศษในตำนานชุด เดอะลอร์ดออฟเดอะริงส์ งานประพันธ์ของ เจ. อาร์. อาร์. โทลคีน เป็นแหวนที่มีพลังอำนาจมากที่สุดในบรรดาแหวนแห่งอำนาจ เป็นรองแต่เพียง เอกธำมรงค์ เท่านั้น
แหวนแห่งเอลฟ์ทั้งสามสร้างขึ้นในยุคที่สองของอาร์ดา โดย เคเลบริมบอร์ ผู้เป็นหลานของ เฟอานอร์ โดยที่เซารอนไม่ได้มีส่วนในการสร้างด้วย ดังนั้นแหวนเอกจึงไม่สามารถมีอิทธิพลบังคับบัญชาผู้สวมแหวนเอลฟ์ได้ อย่างไรก็ดี เคเลบริมบอร์สร้างแหวนทั้งสามขึ้นโดยอาศัยความรู้จาก 'อันนาทาร์' ซึ่งเป็นร่างแปลงของเซารอน ดังนั้นแหวนแห่งเอลฟ์จึงพันผูกอยู่กับแหวนเอกอยู่ในแง่หนึ่ง เมื่อแหวนเอกถูกทำลาย อำนาจอันวิเศษของแหวนแห่งเอลฟ์ก็สูญสลายไปด้วย
แหวนแห่งเอลฟ์ถูกนำออกไปจากมิดเดิลเอิร์ธในตอนปลายยุคที่สาม พร้อมกับผู้ถือแหวนที่เดินทางออกจากเกรย์เฮเวนส์ กลับไปสู่แผ่นดินอมตะ
นาร์ยา
ตามตำนานที่ปรากฏใน Unfinished Tales เมื่อพวกเอลฟ์ ล่วงรู้ถึงตัวตนแท้จริงของอันนาทาร์ และเริ่มทำสงครามกับเซารอนในยุคที่สอง เคเลบริมบอร์ได้มอบแหวนนาร์ยา พร้อมกับแหวนวิลยา ให้อยู่ในความดูแลของกษัตริย์กิล-กาลัด ต่อมากิลกาลัดจึงได้มอบแหวนนาร์ยาให้แก่เคียร์ดัน ผู้ครองนครท่าเกรย์เฮเวนส์
เมื่อแกนดัล์ฟเดินทางมาถึงมิดเดิลเอิร์ธในช่วงต้นของยุคที่สาม เคียร์ดันล่วงรู้ถึงภารกิจของพ่อมดผู้นี้ จึงได้มอบแหวนนาร์ยาให้แก่แกนดัล์ฟ เพื่อให้ช่วยบรรเทาความอ่อนล้าในภารกิจอันหนักหนาของพ่อมด แหวนนี้อยู่ในความครอบครองของแกนดัล์ฟตราบจนถึงเวลาจากมิดเดิลเอิร์ธไปในปลายยุคที่สาม
เนนยา
เนนยา (Nenya) หรือ แหวนแห่งน้ำ เป็นหนึ่งในไตรธำมรงค์ หัวแหวนเป็นยอดเพชร (Adamant) ตัวเรือนทำด้วยมิธริล
เคเลบริมบอร์มอบแหวนเนนยาให้อยู่ในความดูแลของเลดี้กาลาเดรียล นางได้ใช้อำนาจของแหวนนี้ธำรงรักษาอาณาจักรในความดูแลของนาง คือ ลอธลอริเอน ให้สดชื่นสวยงามอยู่ตลอดกาล สิ่งชั่วร้ายทั้งปวงล้วนไม่กล้าเข้าใกล้เขตอาณาจักรนี้
โฟรโด และ แซม เคยมีโอกาสเห็นแหวนเนนยา เมื่อครั้งที่คณะพันธมิตรแห่งแหวน เดินทางผ่านลอธลอริเอน แซมบอกว่า เขา "เห็นดวงดาวอยู่บนมือนาง"
วิลยา
วิลยา (Vilya) หรือ แหวนแห่งลม เป็นหนึ่งในไตรธำมรงค์ หัวแหวนเป็นแซฟไฟร์ (Sapphire) สีน้ำเงิน ตัวเรือนเป็นทองคำ
เคเลบริมบอร์ส่งแหวนวิลยาไปให้กับกิลกาลัดพร้อมแหวนนาร์ยา นับแต่ช่วงเริ่มทำสงครามกับเซารอนในยุคที่สอง ด้วยความคิดว่า แหวนอันสำคัญควรอยู่ในการพิทักษ์ของจอมกษัตริย์แห่งโนลดอร์องค์สุดท้าย ในเวลาต่อมา กิลกาลัดได้มอบแหวนวงนี้ให้แก่เอลรอนด์ เอลฟ์กึ่งมนุษย์ บุตรแห่งเออาเรนดิล ที่อยู่ในความดูแลของเขา
หลังจากเซารอนถูกทำลายพร้อมกับแหวนเอก อำนาจของวิลยาก็เสื่อมไป เอลรอนด์นำแหวนนี้ติดตัวไปสู่ดินแดนอมตะ เมื่อสิ้นสุดยุคที่สาม
อ้างอิง
Anelli del Potere
สมบัติ ศรีสุรินทร์
สมบัติ ศรีสุรินทร์ เป็นนักการเมืองชาวไทย เคยดำรงตำแหน่งรัฐมนตรีช่วยว่าการกระทรวงการต่างประเทศ ในรัฐบาลพลเอก สุจินดา คราประยูร เขาเป็นสมาชิกสภาผู้แทนราษฎรจังหวัดสุรินทร์หลายสมัย ปัจจุบันสังกัดพรรคเพื่อไทย
ประวัติ
สมบัติ ศรีสุรินทร์ เกิดเมื่อวันที่ 29 สิงหาคม พ.ศ. 2489 ที่ตำบลในเมือง อำเภอเมือง จังหวัดสุรินทร์ เป็นบุตรของนายต่วน กับนางประยงค์ ศรีสุรินทร์ และเป็นหลานของรองอำมาตย์ตรี ขุนศรีสุรินทร์พาณิชย์ (陈振乾) สำเร็จการศึกษาระดับปริญญาตรี จากมหาวิทยาลัยลีดส์ (Leeds University) และปริญญาโท M.COM จากมหาวิทยาลัยเบอร์มิงแฮม (University of Birmingham)  ประเทศอังกฤษ อดีตเคยเป็นอาจารย์ประจำที่คณะพาณิชยศาสตร์และการบัญชี จุฬาลงกรณ์มหาวิทยาลัย
การทำงาน
สมบัติ ศรีสุรินทร์ ได้รับเลือกตั้งเป็นสมาชิกสภาผู้แทนราษฎรจังหวัดสุรินทร์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย ต่อมาในปี พ.ศ. 2529 ได้ย้ายมาสังกัดพรรครวมไทย ได้รับเลือกตั้งอีกสมัยในการเลือกตั้ง พ.ศ. 2531 จากนั้นได้ย้ายมาสังกัดพรรคสามัคคีธรรม ในการเลือกตั้งเดือนมีนาคม พ.ศ. 2535 และพรรคความหวังใหม่ ในการเลือกตั้งเดือนกันยายน พ.ศ. 2535
ในการเลือกตั้ง พ.ศ. 2538 สังกัดพรรคชาติไทย และย้ายกลับไปสังกัดพรรคความหวังใหม่อีกครั้งในการเลือกตั้ง พ.ศ. 2539 ต่อมาในการเลือกตั้ง พ.ศ. 2544 เขาลงสมัครรับเลือกตั้งในเขตเลือกตั้งที่ 5 ในสังกัดพรรคความหวังใหม่ แต่พ่ายให้กับนายประดุจ มั่นหมาย จากพรรคไทยรักไทย ซึ่งต่อมาเขาจึงได้ย้ายมาสังกัดพรรคไทยรักไทยด้วย แต่ในการเลือกตั้งปี พ.ศ. 2550 ได้ลงสมัครในนามพรรคเพื่อแผ่นดิน แต่ไม่ได้รับการเลือกตั้ง โดยแพ้ให้กับผู้สมัครจากพรรคพลังประชาชนทั้งหมด
ในการเลือกตั้ง พ.ศ. 2554 เขาได้รับเลือกตั้งเป็น ส.ส. อีกสมัยในนามพรรคเพื่อไทย
สมบัติ ศรีสุรินทร์ เคยได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลพลเอก สุจินดา คราประยูร (ครม.48) ก่อนจะเกิดเหตุการณ์พฤษภาทมิฬ
อะโดบี ออเธอร์แวร์
แมโครมีเดีย ออเธอร์แวร์ (Macromedia Authorware) ซึ่งปัจจุบันได้เป็นส่วนหนึ่งของอะโดบีซิสเต็มส์ โดยเป็นโปรแกรมที่มีพื้นฐานบนการใช้งานแบบผังงาน ออเธอร์แวร์ได้ถูกนำมาใช้สำหรับการสร้างโปรแกรมสำหรับการโต้ตอบที่สามารถบูรณาการเป็นเนื้อหามัลติมีเดียได้ ซึ่งแบบผังงานของออเธอร์แวร์จะต่างจากโปรแกรมอื่นๆ เช่น อะโดบี แฟลช และ อะโดบี ไดเร็กเตอร์ ซึ่งใช้การจัดการงานแบบเส้นเวลา และ โครงสร้างสคริปต์
ประวัติ
ออเธอร์แวร์ เป็นโปรแกรมที่พัฒนาโดยบริษัทแมโครมีเดีย คิดค้นขึ้นในปี พ.ศ. 2530 โดยด็อกเตอร์ไมเคิล อัลเลน ซึ่งอัลเลนมีส่วนร่วมในการพัฒนาระบบปฏิบัติการพลาโต ในช่วงยุค 1970 กับมหาวิทยาลัยอิลลินอยส์ และ คอนโทรลดาตาคอเปอเรชัน หรือ CDC โดยอัลเลนเป็นหัวหน้าของการสร้างระบบช่วยสอน และลงทุนอย่างมากมายเพื่อที่จะสร้างซอฟต์แวร์ที่เสมือนกับห้องสมุด และมีบทเรียนต่างๆ ให้สามารถทำงานบนระบบปฏิบัติการพลาโต
การเขียนบทเรียนบนระบบปฏิบัติการพลาโตเป็นภาษาโปรแกรมเฉพาะที่เรียกว่า ติวเตอร์ (TUTOR) ซึ่งมีโครงสร้างเฉพาะตัวในการสอน เช่นการตัดสินคำตอบ และ โครงสร้างที่สามารถแตกแยกเป็นส่วนย่อยๆ ได้ ติวเตอร์สามารถสร้างระบบสคิรปต์ที่มีประสิทธิภาพ เช่น การจำลองสิ่งต่างๆ และการเล่นเกม อย่างไรก็ตาม แม้ว่าเขาจะมีความตั้งใจที่จะสร้างสิ่งที่ให้ความรู้เกี่ยวกับการศึกษาเป็นเวลานานนับทศวรรษที่ผ่านมาในการทำงาน แต่ภาษาติวเตอร์ ไม่ใช่เรื่องง่ายที่จะสามารถเรียนรู้และเข้าใจมัน
ออเธอร์แวร์เป็นโปรแกรมที่นำมาแก้มาปัญหาของภาษาติวเตอร์ ซึ่งในช่วงแรกเป็นโปรแกรมสำหรับแมคอินทอช เท่านั้น แต่โปรแกรมสามารถทำงานบนระบบดอส ได้ด้วย ซึ่งโปรแกรมบนดอสพัฒนาจนถึงการปล่อยโปรแกรมให้สามารถทำงานบนไมโครซอฟท์ วินโดวส์
ออเธอร์แวร์ใช้หน้าตาของโปรแกรมที่สามารถมองเห็นได้ด้วยไอคอน ซึ่งเป็นส่วนประกอบสำคัญของการเรียนรู้แบบโต้ตอบ โดยผู้ใช้สามารถวางไอคอนไว้บนเส้น (flowline) เพื่อสร้างลำดับเหตุการณืที่จะกำหนดให้เกิดขึ้น โดยออเธอร์แวร์ประสบความสำเร็จอย่างรวดเร็วในการวางขายโปรแกรม บริษัทออเธอร์แวร์ ก่อตั้งขึ้นขึ้นในปี พ.ศ. 2535 โดยเป็นการรวมตัวของบริษัทแมโครมายด์ และ พาราคอมป์ ก่อนจะเป็นแมโครมีเดีย และต่อมาในเดือนธันวาคม พ.ศ. 2548 อะโดบี ได้ควบรวบแมโครมีเดียเข้าด้วยกัน ภายใต้ชื่ออะโดบีซิสเต็มส์ ซึ่งรุ่นปัจจุบันของโปรแกรมคือ 7.02 โดยรุ่น 7 วางขายในปี พ.ศ. 2546 ซึ่งมีปัญหากับอินเทอร์เน็ตเอกซ์พลอเรอร์ 7 และต่อมาได้มีปัญหากับโหมดป้องกันบนวินโดวส์วิสตา เป็นข้อผิดพลาดของรันไทม์ ReadURL Javascript function
โดยสังคมที่มีส่วนร่วมในการพัฒนาออเธอร์แวร์นั้นรู้กันว่าจะมีการพัฒนารุ่น 8.0 ก่อนที่จะมีการควบรวมของทั้งสองบริษัท กับ 4 รุ่นทดลองที่ปล่อยออกมาให้ทดสอบก่อนจะมีการรวมบริษัท รวมไปถึงคุณลักษณะใหม่ต่างๆ ความสามารถในการเผแพล่เป็นไฟล์ช็อกเวฟแฟลช ซึ่งต่อมาในวันที่ 3 สิงหาคม พ.ศ. 2550 หลังจากหลายปีในการพัฒนารุ่นใหม่ อะโดบีได้ยืนยันว่าจะหยุดการพัฒนาออเธอร์แวร์
เส้นเมริเดียนที่ 153
เส้นเมริเดียนที่ 153 อาจหมายถึง:
ทัพเหล็กโค่นอํานาจ
ทัพเหล็กโค่นอํานาจ (Ironclad) เป็นภาพยนตร์สงคราม สัญชาติสหรัฐ สร้างขึ้นเมื่อปี ค.ศ. 2011 กำกับโดยโจนาธาน อิงก์ลิช นำแสดงโดย เจมส์ เพียวฟอย, ไบรอัน ค็อกซ์, เดเร็ค จาโคบี้, เคท มาร่า, พอล เกียมัตตี้, วลาดิเมียร์ คูลลิค
เนื้อเรื่องย่อ
เรื่องราวเกิดขึ้นประมาณปี ค.ศ. 1215 เมื่อเหล่าขุนนางที่มีอำนาจแห่งอังกฤษพยายามกดดันให้พระเจ้าจอห์นให้ลงนามในมหากฎบัตร “มหากฎบัตร” ที่มีเนื้อหากล่าวถึง สิทธิในการได้รับความคุ้มครองตามกฎหมายของเสรีชน ไม่ว่าบุคคลนั้นจะอยู่ในชนชั้นหรือวรรณะใดก็ตาม พระเจ้าจอห์นก็ได้รับปากว่าจะลงนามลงในกฏบัตรนั้น
แต่หลังจากนั้นไม่นาน พระเจ้าจอห์นผิดคำสัญญาและได้รวบรวมกองกำลังเพื่อที่จะกำจัดเหล่าคนที่ต่อต้านเขาและนำอังกฤษกลับมาอยู่ในการปกครองของเขาอีกครั้ง แต่กลุ่มต่อต้านก็ได้ยึดเอาปราสาทโรเชสเตอร์ สถานที่อันยิ่งใหญ่ที่กลายมาเป็นสัญลักษณ์ของการต่อสู้เพื่อความยุติธรรมและเสรีภาพ เป็นฐานที่มั่นในการต่อสู้กับกองกำลังของพระเจ้าจอห์น
แอปซอไมต์
แอปซอไมต์ (Epsomite) เป็นแร่ในกลุ่มซัลเฟต, โครเมต, โมลิบเดต ,ทังสเตน
ลักษณะปรากฏ
มีขนาดเล็ก ผลึกมีลักษณะคล้ายแท่งเข็ม ผลึกไม่มีสีถึงสีขาว ปกติพบบนเปลือกโลกมีลักษณะคล้ายหินย้อย
คุณสมบัติทางกายภาพ
มีความแข็งอยู่ระหว่าง 2.0 – 2.5 ตามมาตราส่วนความแข็งของโมส์ สีอ่อน เปราะแตกง่าย มีรอยแตกเรียบ (Cleavage) ที่ชัดเจน มีลักษณะโปร่งใสถึงกึ่งโปร่งแสง จะมีความวาวแบบไหม (Silky luster) ในผลึก ถ้าเป็นก้อนเนื้อแน่นจะมีลักษณะด้าน มีรสขมเมื่อละลายในน้ำ (Epsom salts) มีการรวมกันได้ง่าย
สภาพแวดล้อมในการเกิด
เกิดจากการตกตะกอนของสารละลายน้ำแร่ร้อน พุก๊าช และเกิดในน้ำทะเล ปกติจะพบเป็นผนังของแร่ซัลไฟด์ (ไพไรต์) ในสภาวะที่มีการตกสะสมในน้ำเย็นที่มีซัลเฟต (sulfatic waters)
การเกิด
เกิดจากการที่เปลือกโลกมีการก่อให้เกิดน้ำแร่ร้อน ที่เมืองเอพซัม ประเทศอังกฤษ ซึ่งเป็นแหล่งที่มีชื่อเสียง บริเวณใกล้กับทะเลเกลือของภูเขาครูเกอร์ ในรัฐวอชิงตัน เมืองคาร์ซแบด (Carlsbad), รัฐนิวเม็กซิโก (New Mexico) สหรัฐอเมริกา  มีผลึกใหญ่วัดได้ประมาณ 2-3 เมตร มีการพบในลักษณะที่การเปลี่ยนเป็นผลึกหรือเป็นผงเมื่อสูญเสียน้ำในบริเวณเมืองสตรัสซเฟิร์ต ประเทศเยอรมนี และในหลายเหมืองที่อยู่ในเขตแห้งแล้งในบริเวณรัฐแอริโซนา สหรัฐอเมริกา, ประเทศชิลี, ประเทศตูนิเซีย พบในหุบเขาแอนโทรนา (Antrona) ของเมืองเอลบา (Elba) และในทะเลสาบโคโม (Como) เมืองแคมพาเนีย (Campania) ประเทศอิตาลี
8 เทพอสูรมังกรฟ้า (ละครโทรทัศน์ พ.ศ. 2525)
8 เทพอสูรมังกรฟ้า (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2525 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย ไบรอัน เหลียง, ทัง เจิ้นเย่, หวง เย่อหัว, เฉิน อี้ว์เหลียน ออกอากาศทางช่อง TVB ในจีน โดยมีเรตติ้งเฉลี่ยต่อตอนที่ 30 คะแนนในฮ่องกง แต่ในไต้หวัน กลับประสบความสำเร็จมากกว่า โดยได้เรตติ้ง 50 %
เนื้อเรื่องย่อ
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ
เรตติ้ง
ละครชุดนี้มีเรตติ้งเฉลี่ยต่อตอนในฮ่องกงที่ 30 คะแนน แต่ในไต้หวัน กลับประสบความสำเร็จมากกว่า โดยได้เรตติ้ง 50 % นับเป็นหนึ่งในละครชุดของฝั่งฮ่องกง ที่ไปได้รับความนิยมสูงในไต้หวัน
แต่ทว่า ยอดรวมเรตติ้งของละครเรื่องนี้ที่นำไปฉายทั่วโลก กลับไม่ติดสิบอันดับละครทีวีบีที่มีเรตติ้งสูงสุดทั่วโลก เนื่องจากได้รับความนิยมเป็นบางประเทศ
การออกอากาศในไทย
ฉายทางช่อง 3 สองครั้ง
2.รีรันตอนเย็นช่วงปีพ.ศ. 2529 (1986) อีกครั้ง
ผลตอบรับ
8 เทพอสูรมังกรฟ้า​ 1982​ ทีวีบีแบ่งย่อยออกเป็น 2 ภาค
ในส่วนภาค 1 เมื่อละครออนแอร์ กลับได้เรตติ้งไม่ดี อย่างที่ ทีวีบี ตั้งเป้าไว้
ในส่วนภาค 2 ได้มีการปรับแก้ไขจุดด้อยจากภาค 1 และได้นักแสดงดาวรุ่งพุ่งแรง หวงเย่อหัว มารับบท ซิจุ๊ เพื่อดึงคนดู จนได้เรตติ้งเพิ่มขึ้นมา
แต่เมื่อเฉลี่ยเรตติ้งทั้งสองภาคแล้ว ได้ในระดับกลาง ๆ
ถึงแม้ในเกาะฮ่องกง จะประสบความสำเร็จไม่มากนัก แต่ละครชุดนี้กลับได้รับความนิยมมากใน ไต้หวัน ไทย สิงคโปร์ จนต้องมีการสร้างเป็นภาพยนตร์ตามมา โดยบท เฉียวฟง เปลี่ยนตัวมาเป็น ฉีเส้าเฉียน แทน
ฟีโรโมน
ฟีโรโมน (pheromone) เป็นสารเคมีที่หลั่งหรือขับออกมาแล้วกระตุ้นการตอบสนองทางสังคมในสปีชีส์เดียวกัน ฟีโรโมนเป็นสารเคมีซึ่งสามารถออกฤทธิ์นอกร่างกายของสิ่งมีชีวิตที่หลั่งออกมาแล้วมีผลต่อพฤติกรรมของสิ่งมีชีวิตที่รับเข้าไป ฟีโรโมนมีหลายชนิด เช่น ฟีโรโมนเตือนภัย ฟีโรโมนรอยอาหาร ฟีโรโมนเพศ เป็นต้น สิ่งมีชีวิตตั้งแต่โปรแคริโอตเซลล์เดียวไปจนถึงยูแคริโอตหลายเซลล์ที่ซับซ้อนมีฟีโรโมน มีบันทึกการใช้ฟีโรโมนในแมลงมากเป็นพิเศษ อนึ่ง สัตว์มีกระดูกสันหลังและพืชบางชนิดสื่อสารกันโดยฟีโรโมน
แพตตี กุกเกนไฮม์
แพตตี กุกเกนไฮม์ (Patty Guggenheim) เป็นนักแสดงตลก นักเขียน และนักแสดงชาวอเมริกัน สมาชิกของคณะตลกเดอะกราวด์ลิง ในฐานะนักแสดง เธอมีชื่อเสียงที่สุดจากบทบาท เมดิซินน์ คิง ในเรื่อง ชี-ฮัลค์: ทนายสายลุย
ชีวิตส่วนตัว
กุกเกนไฮม์บอกกับสื่อว่าเธออาศัยอยู่ในอพาร์ตเมนต์เก่าของเพื่อนนักแสดงเอ็มซียู คริส เฮมส์เวิร์ธ ในลอสแอนเจลิส และยังคงได้รับจดหมายตามที่อยู่ของเขาเป็นครั้งคราว เธอจบการศึกษาจากมหาวิทยาลัยอินเดียนา
อาชีพ
ในฐานะนักแสดงตลก กุกเกนไฮม์เป็นส่วนหนึ่งของคณะละครตลกเดอะกราวด์ลิงที่เป็นบริษัทหลัก เธอปรากฏตัวในรายการ เคิร์บยัวร์เอนธูซิแอสซึม ในปี ค.ศ. 2021 เธอมีบทบาทเล็กน้อยในฐานะนักแสดงในเรื่อง เรโน 911!, มิสเตอร์. เมเยอร์, ซุปเปอร์สโตร์, เดอะมิดเดิล, โมเดิร์นแฟมลี, และ สปลิตติงอัพทูเกเตอร์ เธอมีบทบาทประจำในซีรีส์คอมเมดี้เรื่อง ฟลอริดาเกิร์ลส์ ของ ป็อปทีวี และเรื่อง แมรี+เจน ของเอ็มทีวี กุกเกนไฮม์ยังเขียนบทและแสดงในเรื่อง แบร์ลีเฟมัส และยังพากย์เสียงเป็นแพตตี มีมในเรื่อง ซูเปอร์แมนชั่น อีกด้วย
กุกเกนไฮม์ปรากฏตัวในปี ค.ศ. 2022 ในเรื่อง ชี-ฮัลค์: ทนายสายลุย ทางดิสนีย์+ ซึ่งรับบทเป็น เมดิซินน์ คิง สาวนักปาร์ตี้และผู้ช่วยของนักมายากล ผู้ซึ่งสร้างความสัมพันธ์ที่ไม่น่าเป็นไปได้กับกับหว่อง, ที่แสดงโดย เบเนดิกต์ หว่อง ตัวละครนี้กลายเป็นที่ชื่นชอบของแฟน ๆ และมีการเรียกร้องให้กุกเกนไฮม์และหว่องมีภาคแยกของตัวเอง หรือภาคแยกของกุกเกนไฮม์กับจามีลา จามิล ผู้แสดงเป็นทิทาเนียในซีรีส์ แคต โคอิโร ผู้กำกับเรื่อง ฟลอริดาเกิร์ลส์ และ ชี-ฮัลค์: ทนายสายลุย แสดงความคิดเห็นว่ากุกเกนไฮม์และหว่องกำลังล้อเลียนเรื่องต่าง ๆ เช่น เดอะโวปรานอส และ ค็อกเทล เป็นการแสดงสดและไม่มีสคริปต์ โดยโคอิโรอ้างว่า "นั่นมาจากเคมีที่ตลกขบขันของนักแสดงล้วน ๆ และเราจะพูดว่า เราพร้อมที่จะโยนกล้องไปที่สองคนนี้เพราะมันตลกมาก” โคอิโรยังแสดงความคิดเห็นว่าเธอทำงานกับกุกเกนไฮม์บ่อยแค่ไหนและทำไม โดยกล่าวว่า "ฉันจะไม่ไปไหนเลยถ้าไม่มีผู้หญิงคนนั้น เธอเป็นอัจฉริยะด้านตลก เธอเข้ามาคัดเลือกเพื่อเรา และทุกคน [ที่กำลังดูการออดิชั่นนั้น] ก็เป็นจริง ทุกคนร้องไห้หัวเราะน้ำตาไหล" การแสดงของกุกเกนไฮม์ได้รับการยกย่องว่ามี 'ความฉลาดที่เงียบสงบ' และ'เมดิซินน์ของกุกเกนไฮม์เป็นหนึ่งในตัวละครร่วมสมัยอย่างแท้จริงตัวแรกที่เข้าสู่เอ็มซียูในไม่ช้า — บางคนที่ดีกว่าหรือรู้สึกแย่ในความเป็นจริง' กล่าวโดย ทีวีไลน์ ผู้มอบรางวัล ทีวีไลน์ นักแสดงประจำสัปดาห์ให้กุกเกนไฮม์
ตัวขนส่งกลูโคส
ตัวขนส่งกลูโคส (Glucose transporters) เป็นกลุ่มกว้าง ๆ ของโปรตีนเยื่อหุ้มที่มีส่วนช่วยในการขนส่งกลูโคสบนเยื่อหุ้มเซลล์ผ่านกระบวนการที่เรียกว่าการแพร่แบบฟาซิลิเทเทด (facilitated diffusion) เนื่องด้วยกลูโคสเป็นแหล่งพลังงานที่สำคัญของสิ่งมีชีวิต จึงพบตัวส่งกลูโคสนี้ได้ในสัตว์ทุกไฟลัม แฟมิลี (family) ของโปรตีน GLUT หรือ SLC2A นั้นเป็นแฟมิลีโปรตีนตัวขนส่งกลูโคสที่พบได้ในเซลล์สัตว์เลี้ยงลูกด้วยนม จีโนมมนุษย์สามารถถอดรหัสสร้าง GLUT ได้ 14 ชนิด
การสังเคราะห์กลูโคสอิสระ
ในเซลล์ที่ไม่ใช่พวกออโตโทรฟ (non-autotroph cells) นั้นไม่สามารถสร้างกลูโคสอิสระ (free glucose) ได้เพราะขาดการแสดงออก (expression) glucose-6-phosphatase และดังนั้นจึงมีส่วนร่วมเฉพาะในการ uptake และการสันดาปของกลูโคสเท่านั้น ปกติแล้วกลูโคสจะสามารถผลิตได้ในเซลล์ตับ (hepatocyte) เท่านั้น แต่ในภาวะอดอาหาร (fasting conditions) เนื้อเยื่ออื่น ๆ เช่น ลำไส้ กล้ามเนื้อ สมอง และไต สามารถผลิตกลูโคสเองได้โดยใช้การกระตุ้นกระบวนการ gluconeogenesis
ประเภท
กลูโคสทราสพอร์เทอร์แต่ละไอโซฟอร์ม (isoform) มีหน้าที่เฉพาะในกระบวนการเมแทบอลิซึมของกลูโคส ซึ่งจะถูกกำหนดด้วยการแสดงออกของเนื้อเยื่อ (tissue expression), ความเฉพาะเจาะจงต่อสาร (substrate specificity), พลวัตการขนส่ง (transport kinetics) และการแสดงออกที่ควบคุม (regulated expression) ในสภาวะที่แตกต่างในทางสรีระวิทยา จนถึงปัจจุบัน นักวิทยาศาสตร์สามารถระบุสมาชิกได้ 14 ชนิดที่เป็น GLUT/SLC2 ด้วยการจัดจำแนกตามคสามเหมือนของลำดับ (sequence similarities) แฟมิลี GLUT สามารถแบ่งออกเป็นสามชั้นย่อย คือ
คลาส II/III
คลาส II ประกอบด้วย:
คลาส III ประกอบด้วย:
เส้นเมริเดียนที่ 154
เส้นเมริเดียนที่ 154 อาจหมายถึง:
ชวลิต โอสถานุเคราะห์
นายชวลิต โอสถานุเคราะห์ (เกิด 16 พฤษภาคม พ.ศ. 2477) อดีตรัฐมนตรีช่วยว่าการกระทรวงการคลัง และเป็นอดีตสมาชิกสภาผู้แทนราษฎรจังหวัดขอนแก่น 3 สมัย
ประวัติ
นายชวลิต โอสถานุเคราะห์ เกิดเมื่อวันที่ 16 พฤษภาคม พ.ศ. 2477 สำเร็จการศึกษาจาก วิทยาลัยเทคนิคกรุงเทพ
งานการเมือง
ชวลิต เคยเป็นสมาชิกสภากรุงเทพมหานคร ในปี 2518 - 2520 ต่อมาชวลิต ลงรับสมัครเลือกตั้งสมาชิกสภาผู้แทนราษฎรจังหวัดขอนแก่น ในการเลือกตั้ง พ.ศ. 2529 และได้รับเลือกติดต่อกัน จนถึง เดือนมีนาคม พ.ศ. 2535 รวม 3 สมัย
ชวลิต ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงการคลัง ในเดือนมีนาคม พ.ศ. 2535 (ครม.48) ในรัฐบาลพลเอกสุจินดา คราประยูร ก่อนเกิดเหตุการณ์พฤษภาทมิฬ
สมาชิกสภาผู้แทนราษฎร
ชวลิต โอสถานุเคราะห์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
เกมกลคนอัจฉริยะ GX
เกมกลคนอัจฉริยะ GX (遊☆戯☆王 デュエルモンスターズ GX; Yu-Gi-Oh! GX; ทับศัพท์: ยูกิโอ จีเอกซ์) เป็นการ์ตูนแนวแอ็คชั่น ภาคต่อของการ์ตูน เกมกลคนอัจฉริยะ ยูกิโอ ดูเอลมอนสเตอร์ เรื่องราวเกี่ยวกับเด็กหนุ่ม ยูกิ จูได ผู้เดินทางมาเข้าโรงเรียนสอนเล่นการ์ดเอกชน "ดูเอลอคาเดเมีย" ของบริษัท ไคบะ คอร์ปอเรชัน เพื่อไล่ตามความฝันในการเป็นดูเอลคิง
การ์ดอสูรมายา (三幻魔 ซันเกนมะ)
การ์ดอสูรมายาร่างสุดยอด ปีศาจมายา แห่งความสับสน อาร์มิไทล์(Armityle the Chaos Phantom)
เพลงเปิด
ขับร้องโดย: Jindou ขับร้องโดย: BOWL ขับร้องโดย: Bowl ขับร้องโดย: Psychic Lover
เพลงจบ
ขับร้องโดย: JAM Project ขับร้องโดย: KENN with The NaB's ขับร้องโดย: BITE THE LUNG ขับร้องโดย: คิดะทะนิ ฮิโระชิ
จักรพรรดิเว่ย์เหวินเฉิง
จักรพรรดิเว่ย์เหวินเฉิง ((北)魏文成帝) (ค.ศ. 440–465), พระนามจีน ทั่วป๋า จฺวิ้น (拓拔濬), พระนามเซี่ยนเปย์ อูเหลย์ (烏雷) เป็นจักรพรรดิแห่งราชวงศ์เว่ย์เหนือของจีนที่นำโดยเผ่าเซียนเปย์ พระองค์เป็นจักรพรรดิเมื่อพระชนมายุได้ 12 ปี หลังจากการลอบปลงพระชนม์จักรพรรดิเว่ย์ไท่อู่พระอัยกา และทั่วป๋า ยฺหวีพระปิตุลาโดยขันทีซ่งไอ่ นักประวัติศาสตร์มักอธิบายว่าพระองค์เป็นผู้ปกครองที่พยายามให้ราษฎรได้ผ่อนปรนหลังจากนโยบายการขยายอาณาจักรของพระอัยกาของพระองค์ และพระองค์ได้ปฏิรูปกฎหมายเพื่อให้ผ่อนปรนมากขึ้น
ลาลิกา ฤดูกาล 2021–22
ในฤดูกาลนี้สามารถกลับมามีผู้ชมในสนามได้อีกครั้ง หลังจากในวันที่ 24 มิถุนายน ค.ศ. 2021 คณะรัฐมนตรีได้มีมติแก้ไขพระราชกฤษฎีกาว่าด้วยนิวนอร์มัลในสภาวการณ์ของการระบาดทั่วของโควิด-19 อัตเลติโกเดมาดริดคือแชมป์เก่าจากฤดูกาลที่ผ่านมา ซึ่งเป็นสมัยที่ 11 ของพวกเขา ขณะที่ แอร์ราเซเด อัสปัญญ็อล เอร์เรเซเด มายอร์กา และราโยบาเยกาโน คือทีมที่ได้เลื่อนชั้นมาจากเซกุนดาดิบิซิออน ฤดูกาล 2020–21
ฤดูกาลนี้เป็นฤดูกาลแรกที่ลิโอเนล เมสซิ นักเตะที่ทำประตูสูงสุดตลอดกาลของลาลิกาซึ่งลงเล่นในลาลิกากับมาตั้งแต่ ค.ศ. 2005 ไม่ได้ลงเล่นในลาลิกา
เรอัลมาดริด ชนะเลิศการแข่งขันเป็นสมัยที่ 35 แม้จะยังเหลือการแข่งขันอีกสี่นัดกว่าจะจบฤดูกาล ในวันที่ 30 เมษายน ซึ่งเอาชนะอัสปัญญ็อล 4–0 ที่สนามกีฬาซานเตียโกเบร์นาเบว
การเลื่อนชั้นและตกชั้น (ก่อนเริ่มฤดูกาล)
เอย์บาร์คือทีมแรกที่ตกชั้นลงหลังจากแพ้ต่อบาเลนเซีย 1–4 ในวันที่ 16 พฤษภาคม 2021 เป็นการสิ้นสุดการได้ลงเล่นในลีกสูงสุดเป็นเวลา 7 ปี ขณะที่เรอัลบายาโดลิดเป็นทีมที่สองที่ต้องตกชั้นลงในวันสุดท้ายของฤดูกาล หลังจากแพ้ต่ออัตเลติโกมาดริด 1–2 ในวันที่ 22 พฤษภาคม ค.ศ. 2021 นับเป็นการสิ้นสุดการลงเล่นในลาลิกาเป็นเวลาสามปี ส่วนทีมที่สามที่ต้องตกชั้นลงคืออูเอสกา หลังจากเสมอกับบาเลนเซีย 0–0 ในวันที่ 22 พฤษภาคม ค.ศ. 2021 ในนัดสุดท้ายของฤดูกาล ทำให้พวกเขาต้องตกชั้นอีกครั้งหลังจากเพิ่งเลื่อนชั้นขึ้นมา
ในวันที่ 8 พฤษภาคม ค.ศ. 2021 อัสปัญญ็อลกลายเป็นทีมแรกที่จะได้เลื่อนชั้น หลังการเสมอเรอัลซาราโกซา 0–0 ทีมที่สองที่ได้เลื่อนชั้นคือมายอร์กา หลังอัลเมริอาแพ้ต่อการ์ตาเฆนา 2–3 ในวันที่ 18 พฤษภาคม 2021 ทั้งมายอร์กาและอัสปัญญ็อลได้กลับมาลงเล่นในลาลิกาอีกครั้งหลังตกชั้นไปฤดูกาลเดียว ขณะที่ทีมที่ชนะรอบเพลย์ออฟคือราโยบาเยกาโน หลังเอาชนะฌิโรนา 3–2 ในรอบชิงชนะเลิศในวันที่ 20 มิถุนายน 2021 เป็นการกลับมาในลาลิกาหลังจากตกชั้นไปในฤดูกาล 2018–19
รางวัลซาโมรา
รางวัลซาโมรา เป็นรางวัลโดยหนังสือพิมพ์มาร์กา ซึ่งมอบให้แก่ผู้รักษาประตู ที่มีค่าเฉลี่ยในการเสียประตูน้อยที่สุด โดยมีกฎว่าผู้รักษาประตูคนดังกล่าวจะต้องเล่นอย่างน้อย 60 นาทีขึ้นไปในจำนวนเกมอย่างน้อย 28 เกม จึงจะมีสิทธิ์ได้รับรางวัล
แฮท-ทริคส์
4 – ผู้เล่นที่ทำคนเดียวสี่ประตู.
การทำประตู
* ประตูแรกของฤดูกาล: 🇪🇸 การ์โลส โซเลร์ ให้กับบาเลนเซีย ในนัดที่พบกับเฆตาเฟ (13 สิงหาคม 2021)
พัด สุภาภา
ออกญา ลี ยงพัด (លី យ៉ុងផាត់ ลี ยุงผาต; 李永法; เกิด พ.ศ. 2501) มีชื่อไทยว่า พัด สุภาภา หรือ เสี่ยพัด เป็นสมาชิกวุฒิสภาและนักธุรกิจชาวกัมพูชาเชื้อสายจีนและไทยเกาะกง เขาเป็นเจ้าของบริษัทแอลวายพีกรุป (LYP Group) อันเป็นบริษัทขนาดใหญ่ของกัมพูชา ซึ่งดำเนินธุรกิจหลากหลาย ได้แก่ อสังหาริมทรัพย์ นิคมอุตสาหกรรม บ่อนกาสิโน ยาสูบ พลังงานไฟฟ้า และการท่องเที่ยว มีธุรกิจหลักอยู่ในจังหวัดเกาะกงอันเป็นบ้านเกิด ธุรกิจของพัดมักเชื่อมโยงกับข้อครหามากมาย เป็นต้นว่า การใช้แรงงานเด็ก การบังคับขับไล่ที่ดิน รวมทั้งมีความสัมพันธ์อันดีกับทักษิณ ชินวัตร อดีตนายกรัฐมนตรีของประเทศไทย
พัดได้รับการแต่งตั้งให้เป็นสมาชิกวุฒิสภา และยังได้รับการแต่งตั้งให้เป็นที่ปรึกษาส่วนตัวของฮุน เซน นายกรัฐมนตรีของประเทศกัมพูชา เมื่อวันที่ 6 ธันวาคม พ.ศ. 2565
ชีวิตส่วนตัว
พัดเกิดที่อำเภอเสาธง จังหวัดกำปอด (ปัจจุบันคืออำเภอเขมรภูมินทร์ จังหวัดเกาะกง) ในครอบครัวชาวจีนไหหลำ บางแห่งว่าเขามีเชื้อสายไทยจากเกาะกง ครอบครัวของเขาเคยอพยพมาตั้งถิ่นฐานที่จังหวัดตราดในช่วงสงครามในประเทศกัมพูชา จนได้รับสัญชาติไทย และได้ใช้นามสกุลสุภาภาของญาติในฝั่งไทย ครั้นเมื่อเขมรแดงสิ้นอำนาจใน พ.ศ. 2522 พัดจึงกลับไปทำธุรกิจในเกาะกงอีกครั้ง โดยเริ่มจากการนำเข้าเครื่องยนต์เก่าจากสิงคโปร์ แล้วรับโอนธุรกิจนำเข้าบุหรี่จากต่างประเทศ ผูกขาดแต่เพียงผู้เดียว ปัจจุบันเขาถือสองสัญชาติ คือ กัมพูชาและไทย
พัดสมรสกับกิม เฮียง (มีชื่อไทยว่า มานี สุภาภา) มีบุตร ได้แก่ ลี อาพร (ชื่อไทยว่า อาพร สุภาภา), ลี เยาวลักษณ์ (ชื่อไทยว่า เยาวลักษณ์ สุภาภา) และพัด บุนฮัว เยาวลักษณ์สมรสกับพู เซปิง (Phu Sae Ping) บุตรชายของกก อาน ซึ่งเป็นนักธุรกิจที่มีชื่อเสียงของเกาะกงอีกคนหนึ่ง  ส่วนอาพร สมรสกับเซง เยอะ (Seng Nhak) ซึ่งเป็นนักธุรกิจเช่นกัน
ลั้ล...ลา (เพลง)
อัลบั้มของภคมน บุณยะภูติในชื่อเรียกเดียวกันนี้ ดูบทความที่ ลั้ล...ลา
"ลั้ล...ลา" ได้มีกำหนดเปิดตามคลื่นวิทยุอย่างเป็นทางการเมื่อวันที่ 23 มีนาคม พ.ศ. 2552 โดยเป็นซิงเกิลแรกจากอัลบั้ม เพลงนี้สามารถขึ้นไปสู่อันดับ 12 ของชาร์ตทรู มิวสิกท็อป 20 และอันดับ 10 ของชาร์ตแชนแนลวีไทยแลนด์ สยามท็อป 20 ได้ ซึ่งถือว่าเป็นเพลงของลูกโป่งที่สามารถขึ้นไปในชาร์ตแชนแนลวีไทยแลนด์ได้สูงที่สุด
พรรคคอมมิวนิสต์อินโดจีน (พ.ศ. 2473–2488)
พรรคคอมมิวนิสต์อินโดจีน (Indochinese Communist Party; Đảng Cộng sản Đông Dương) เป็นพรรคการเมืองที่เปลี่ยนรูปมาจากพรรคคอมมิวนิสต์เวียดนามเมื่อเดือนตุลาคม พ.ศ. 2473 พรรคนี้ได้สลายตัวไปเมื่อ 11 พฤศจิกายน พ.ศ. 2488
ประวัติ
พรรคคอมมิวนิสต์เวียดนามเดิมก่อตั้งเมื่อ 3 กุมภาพันธ์ พ.ศ. 2472 โดยการรวมพรรคคอมมิวนิสต์อินโดจีน ซึ่งเป็นพรรคที่มีกิจกรรมในตังเกี๋ย พรรคคอมมิวนิสต์อันนัมที่มีกิจกรรมในโคชินจีน และสันนิบาตคอมมิวนิสต์อินโดจีนที่มีกิจกรรมในอันนัมหรือเวียดนามกลาง อย่างไรก็ตาม โคมินเทิร์นได้เสนอว่าขบวนการคอมมิวนิสต์ควรได้รับการสนับสนุนทั่วทั้งอินโดจีนฝรั่งเศส ไม่ใช่เฉพาะเวียดนาม ดังนั้น พรรคคอมมิวนิสต์เวียดนามจึงเปลี่ยนไปเป็นพรรคคอมมิวนิสต์อินโดจีน (พ.ศ. 2473–2488) และมีความประสงค์จะล้มล้างการปกครองของฝรั่งเศสในอินโดจีนฝรั่งเศส
พรรคนี้ได้สลายตัวไปเมื่อ 11 พฤศจิกายน พ.ศ. 2488 สมาชิกที่เป็นชาวเวียดนามได้จัดตั้งพรรคคอมมิวนิสต์เวียดนามขึ้นใหม่ ส่วนสมาชิกที่เป็นชาวลาวและกัมพูชาได้แยกไปจัดตั้งพรรคคอมมิวนิสต์ของตนเอง
ถนนสาทร
ถนนสาทร (Thanon Sathon) เป็นถนนสายสำคัญสายหนึ่งในกรุงเทพมหานคร ในพื้นที่เขตสาทรและเขตบางรัก
กายภาพ
ถนนสาทร เป็นถนนที่เชื่อมระหว่างถนนพระรามที่ 4 เข้ากับถนนเจริญกรุง และเป็นเส้นทางหนึ่งที่เชื่อมกับฝั่งธนบุรีโดยสะพานสมเด็จพระเจ้าตากสินมหาราช (สะพานสาทร) โดยแบ่งได้เป็น 2 ฝั่ง ซึ่งแบ่งโดยใช้คลองสาทร ได้แก่ ฝั่งเหนือคือ "ถนนสาทรเหนือ" อยู่ในแขวงสีลม เขตบางรัก และฝั่งใต้คือ "ถนนสาทรใต้" อยู่ในแขวงยานนาวาและแขวงทุ่งมหาเมฆ เขตสาทร
แนวเส้นทางจะเริ่มจากถนนพระรามที่ 4 บริเวณแยกวิทยุ ต่อเนื่องจากถนนวิทยุ ไปทางทิศตะวันตกเฉียงใต้เลียบคลองสาทรทั้ง 2 ฝั่ง ตัดกับถนนนราธิวาสราชนครินทร์ และไปสิ้นสุดที่ถนนเจริญกรุง บริเวณท่าเรือสาทรริมแม่น้ำเจ้าพระยา และยังมีสะพานสมเด็จพระเจ้าตากสินมหาราชยกระดับข้ามแม่น้ำเจ้าพระยาไปบรรจบกับถนนกรุงธนบุรีที่เขตคลองสานอีกด้วย
ประวัติ
ถนนสาทรเป็นถนนที่ตัดขึ้นในรัชสมัยพระบาทสมเด็จพระจุลจอมเกล้าเจ้าอยู่หัว โดยในปี พ.ศ. 2431 คหบดีชาวจีนที่ชื่อ "เจ้าสัวยม" ได้อุทิศที่ดินระหว่างถนนสีลมและถนนบ้านหวายเพื่อขุดคลอง โดยจ้างกรรมการชาวจีนเพื่อทำการขุด โดยขุดจากแม่น้ำเจ้าพระยาฝั่งตะวันออกไปบรรจบกับคลองถนนตรงหรือคลองวัวลำพอง (ปัจจุบันถูกถมเป็นถนนพระรามที่ 4) เรียกคลองที่ขุดขึ้นใหม่นี้ว่า "คลองเจ้าสัวยม" (คลองสาทรในปัจจุบัน) และได้นำดินที่ขุดคลองมาทำเป็นถนนอีกด้วย ต่อมาเจ้าสัวยมได้รับบรรดาศักดิ์และราชทินนามเป็น "หลวงสาทรราชายุตก์" จึงทรงโปรดเกล้าฯ พระราชทานชื่อถนนนี้ว่า "ถนนสาทรราชายุตก์" รวมถึงคลอง คือ "คลองสาทรราชายุตก์" แต่ผู้คนนิยมเรียกกันสั้น ๆ ว่า "สาทร"
ในอดีตถนนสาทรมีต้นมะฮอกกานี ปลูกอยู่ริมคลองสาทรทั้ง 2 ด้าน เดิมเป็นถนนเพียง 1 ช่องจราจรทั้งไปและกลับ ต่อมาขยายเป็นถนนลาดยาง 2 ช่องจราจรทั้งไปและกลับ และขยายเป็นถนนคอนกรีตเสริมเหล็ก 3 ช่องจราจรทั้งไปและกลับ โดยถนนช่องจราจรที่ 3 ได้กินพื้นที่ของคลองสาทรบางส่วนไปด้วย ทำให้คลองสาทรในปัจจุบันเล็กกว่าเดิมเกือบเท่าตัว ซึ่งการขยายถนนครั้งหลังสุดเกิดขึ้นเมื่อมีการก่อสร้างสะพานสมเด็จพระเจ้าตากสินมหาราชในช่วงปี พ.ศ. 2522 - 2525 ถนนสาทรเคยเป็นย่านเก่าแก่ของพ่อค้าชาวจีนและชาวยุโรป จึงปรากฏบ้านทรงตะวันตกหลายหลังริมถนน
ในอดีตเคยใช้ตัวสะกดชื่อถนนว่า "สาธร" ก่อนที่จะเปลี่ยนมาเป็น "สาทร" ตามคำสะกดที่ถูกต้องเช่นในปัจจุบัน
ปัจจุบัน ถนนสาทรถือว่าเป็นถนนสายเศรษฐกิจที่สำคัญอีกสายหนึ่งของกรุงเทพมหานคร ด้วยแวดล้อมไปด้วยบริษัทห้างร้านและอาคารของกลุ่มธุรกิจขนาดใหญ่หลายแห่ง รวมถึงคอนโดมิเนียมและอาคารชุด เช่นเดียวกับถนนสีลมที่อยู่ใกล้เคียง โดยมีรถไฟฟ้าบีทีเอส สายสีลม ยกระดับเหนือคลองสาทร โดยสถานีรถไฟฟ้าบนถนนสาทรอยู่ 3 สถานี คือ สถานีเซนต์หลุยส์, สุรศักดิ์ และสะพานตากสิน
เส้นเมริเดียนที่ 155
เส้นเมริเดียนที่ 155 อาจหมายถึง:
อาการน้ำตาไหลริน
อาการน้ำตาไหลริน (epiphora) เป็นการไหลล้นของน้ำตามาบนใบหน้า อาการแสดงหรือสภาพทางคลินิกประกอบด้วยมีการระบายฟิล์มน้ำตาจากตาไม่เพียงพอ โดยน้ำตาจะระบายลงตามใบหน้าแทนที่จะผ่านระบบท่อน้ำตา
ถนนกรุงธนบุรี
ถนนกรุงธนบุรี เป็นถนนที่สร้างขึ้นพร้อมกับการก่อสร้างสะพานสมเด็จพระเจ้าตากสินมหาราชในช่วงปี พ.ศ. 2522 - 2525 โดยสร้างเชื่อมต่อกับสะพานสมเด็จพระเจ้าตากสินมหาราชโดยตรง จุดเริ่มต้นอยู่ที่แยกตากสิน ตัดกับถนนสมเด็จพระเจ้าตากสินและถนนราชพฤกษ์ ในพื้นที่เขตธนบุรี กรุงเทพมหานคร จากนั้นตรงไปทางทิศตะวันออก ข้ามคลองบางไส้ไก่ เข้าสู่พื้นที่เขตคลองสาน มีขนาด 8–12 ช่องจราจร โดยมีทางคู่ขนานตลอด 2 ฝั่งของถนน ช่องทางหลักเชื่อมต่อกับถนนสาทรในพื้นที่เขตบางรักและเขตสาทรโดยสะพานสมเด็จพระเจ้าตากสินมหาราช ส่วนทางคู่ขนานทั้ง 2 ฝั่งไปสิ้นสุดที่ถนนเจริญนครซึ่งลอดใต้สะพานสมเด็จพระเจ้าตากสินมหาราช ในลักษณะทางต่างระดับ ซึ่งสามารถเปลี่ยนเส้นทางจากถนนเจริญนครไปใช้ถนนกรุงธนบุรีและสะพานสมเด็จพระเจ้าตากสินมหาราชได้
การขนส่งสาธารณะในหุบเขากลัง
ประวัติ
ในช่วงคริสต์ศตวรรษที่ 19-20 ชาวกัวลาลัมเปอร์ส่วนมากยังคงใช้รถลาก หรือช้าง เป็นยานพาหนะในการเดินทาง ต่อมาช่วง ค.ศ. 1960-1990 ได้เริ่มมีการใช้รถโดยสารขนาดเล็ก (มินิบัส) เป็นครั้งแรก
รถโดยสารประจำทาง
ผู้ให้บริการรถโดยสารประจำทางหลักในกัวลาลัมเปอร์และปริมณฑล คือ แรพิดบัส ซึ่งประกอบด้วยผู้ให้บริการย่อยอีกสองราย คือ อินตราโกตา และ ซิตีลายเนอร์ ผู้ให้บริการอื่น ๆ อาทิเช่น เมโทรบัส, เซอลาโงร์อุมนิบัส, เลินเซิง, เคนเดอราน, ตริตัน, เปอมาร์ตาเกียรา
รถไฟฟ้า
ระบบรถไฟฟ้าในหุบเขากลังประกอบด้วย รถไฟฟ้ารางเบา 2 สาย (ดำเนินการโดยรถไฟเร็วกัวลาลัมเปอร์), รถไฟฟ้าชานเมือง 2 สาย (ดำเนินการโดยรถไฟชานเมืองเคทีเอ็ม), เคแอลโมโนเรล และรถไฟฟ้าเชื่อมท่าอากาศยานนานาชาติกัวลาลัมเปอร์ ซึ่งประกอบด้วยเคแอลไอเอ แทรนสิต และเคแอลไอเอ เอ็กซ์เพรส
มีโครงการจะขยายเส้นทางเคแอลโมโนเรลไปยังสถานีซูไงบูโละฮ์ แต่โครงการยังไม่ได้รับอนุมัติ ส่วนส่วนต่อขยายของสายเกอลานาจายาและสายอัมปังได้รับอนุมัติแล้ว คาดว่าจะเปิดใช้งานในปี ค.ศ. 2016 นอกจากนี้ยังมีโครงการก่อสร้างรถไฟฟ้าสายใหม่ คือ สายซูไงบูโละฮ์-กาจัง คาดว่าจะเปิดใช้งานในปี ค.ศ. 2017 และรถไฟฟ้าสายใหม่อีกสาย คือ สายซูไงบูโละฮ์-เซอร์ดัง-ปูตราจายา จะเริ่มก่อสร้างในเดือนพฤศจิกายน ค.ศ. 2015. ส่วนรถไฟฟ้ารางเบา สายชาห์อลัม กำลังอยู่ในขั้นอภิปรายหลังอนุมัติเสร็จ
รถแท็กซี่
รถแท็กซี่มิเตอร์สามารถพบเห็บได้ทั่วไปในกัวลาลัมเปอร์ อย่างไรก็ตาม มีโอกาสยากมากที่จะสามารถใช้บริการรถแท็กซี่ในช่วงชั่วโมงเร่งด่วน รถแท็กซี่ในกัวลาลัมเปอร์มีหลายสี ได้แก่ ขาว-แดง, แดง, เหลือง-น้ำเงิน, เขียว, เหลือง วิธีสังเกตรถแท็กซี่ที่ง่ายที่สุด คือ ด้านหน้ารถจะมีตัว H ติดอยู่ แต่ถ้าเป็นรถแท็กซี่ท่าอากาศยาน จะมีตัว LIMO ติดอยู่
สถานีขนส่งผู้โดยสาร
สถานีขนส่งผู้โดยสารของแรพิดเคแอลที่สำคัญ ได้แก่ เคแอลเซ็นทรัล, ติติวังซา, เคแอลซีซี,มาลูรี และเมดานปาซาร์ ส่วนรถโดยสารของบริษัทเอกชนอื่น ๆ จะให้บริการที่ย่านจาลันตันเชิงลอก
สถานีปลายทาง
รถโดยสารประจำทางส่วนใหญ่ จะตั้งต้นทางที่สถานีขนส่งผู้โดยสารจาลันเชิงล็อก ส่วนรถโดยสารที่มุ่งหน้าไปยังสิงคโปร์ จะตั้งต้นทางที่สถานีรถไฟกัวลาลัมเปอร์, สถานีรถไฟเซ็นทรัลกัวลาลัมเปอร์, บังซาร์ และเปอตาลิงจายา ส่วนรถไฟระหว่างเมืองทั้งหมด ได้ทำการย้ายต้นทางจากสถานีรถไฟกัวลาลัมเปอร์ มาที่สถานีรถไฟเซ็นทรัลกัวลาลัมเปอร์ ในปี ค.ศ. 2001
การควบคุม
ระบบขนส่งมวลชนแต่ละประเภท จะดำเนินการโดยองค์กรที่แตกต่างกัน รถโดยสารประจำทางควบคุมโดย แรพิดบัส รถไฟฟ้ารางเบาและรถไฟฟ้าโมโนเรล ควบคุมโดย แรพิดเรล รถไฟฟ้าชานเมืองควบคุมโดยเกอเรตาปีตานะฮ์เมอลายู
รถไฟฟ้าขนส่งมวลชนหุบเขากลัง
มีโครงการรถไฟฟ้ารางหนัก ระยะทาง 156 กิโลเมตร จำนวน 3 เส้นทาง ใช้งบประมาณ 35 พันล้านริงกิต นับว่าเป็นโครงการก่อสร้างที่แพงที่สุดในประวัติศาสตร์มาเลเซีย
รถโดยสารประจำทางด่วนพิเศษ
โครงการรถโดยสารประจำทางด่วนพิเศษ (BRT) โดยคณะกรรมการขนส่งมวลชนทางบก (SPAD) มีสายที่กำลังก่อสร้างในปัจจุบัน คือ สายซันเวย์ (เปิดใช้งานในปี ค.ศ. 2016) และสายที่ยังเป็นโครงการอยู่ คือ สายเคแอล-กลัง
หมู่เกาะโอกินาวะ
หมู่เกาะโอกินาวะ (沖縄諸島 (Okinawa Shotō)) เป็นหมู่เกาะและกลุ่มเกาะหลัก ของจังหวัดโอกินาวะในประเทศญี่ปุ่น หมู่เกาะโอกินาวะเป็นหนึ่งในหมู่เกาะรีวกีว ตั้งอยู่ระหว่างเกาะอามามิของจังหวัดคาโงชิมะทางตะวันออกเฉียงเหนือ และเกาะซากิชิมะทางตะวันตกเฉียงใต้
สมเด็จพระราชินีดามิดแห่งบรูไน
สมเด็จพระราชินีดามิดแห่งบรูไน (Queen Damit of Brunei) เสด็จพระราขสมภพเมื่อปี 2467 ณ บันดาร์เซอรีเบอกาวัน เป็นธิดาใน เปงงีรัน บันดาฮารา เปงงิรัน อานะก์ อับดุล ราห์มัน และ เปงงีรัน ฮาจาห์ ฟาติมา พระราชบิดาของพระองค์ เป็นพระราชนัดดาใน สุลต่าน อาชิม จาลิลุล อาลัม อกามัลดิน การศึกษาของพระองค์ จึงถือว่าค่อนข้างดี
พระองค์ทรงเข้าพระราชพิธีอภิเษกสมรสกับลูกพี่ลูกน้องของพระองค์ สุลต่านโอมาร์ อาลี ไซฟุดดีนที่ 3 โดยพระราชพิธีอภิเษกสมรสมีขึ้นในวันที่ 6 กันยายน พ.ศ. 2484 เมื่อวันที่ 6 มิถุนายน พ.ศ. 2494 พระนางได้รับพระราชทานบรรดาศักดิ์เป็น ปาดูกา เซรี บากินดา ราจา อิสตรี หลังจากที่พระสวามีได้ขึ้นครองบัลลังก์แห่งบรูไน พระองค์จึงกลายเป็น สมเด็จพระราชินีแห่งบรูไน พระองค์และพระราชสวามี มีพระราชบุตร 10 พระองค์ คือ
ในปี 2515 สุลต่านโอมาร์ อาลี ไซฟุดดินที่ 3 และ สมเด็จพระราชินีดามิด ได้ทรงต้อนรับ เจ้าชายฟิลิป ดยุกแห่งเอดินบะระ ในโอกาสที่พระองค์เสด็จพระราชดำเนินเยือน ประเทศบรูไน
ญาณ
ญาณ (ญาณ ñāṇa; ज्ञान ชฺญาน) แปลว่า ความรู้ คือ ปรีชาหยั่งรู้ ปรีชากำหนดรู้ หรือ กำหนดรู้ได้ด้วยอำนาจการทำสมาธิและวิปัสสนา เรียกว่า วิชชา บ้าง
ญาณ เป็นไวพจน์คำหนึ่งของปัญญา แต่มักใช้ในความหมายที่จำเพาะกว่า คือเป็นปัญญาที่ทำงานออกผลมาเป็นเรื่อง ๆ มองเห็นสิ่งนั้น ๆ หรือเรื่องนั้น ๆ ตามสภาวะจริง
มีการกล่าวถึงญาณในหลายลักษณะ หรืออาจจัดแบ่งญาณได้เป็น ญาณ 3 (3 หมวด) และ ญาณ 16 (ในวิปัสสนาญาณ) ดังนี้
ญาณ 3 ได้แก่ วิชชา 3
คำว่า 'ญาณ' 3 อาจหมายถึงวิชชา 3 คือ
ญาณ 3 ในส่วนอดีต-อนาคต-ปัจจุบัน
ญาณ 3 อีกหมวดหนึ่ง ได้แก่
ญาณ 3 ในการหยั่งรู้อริยสัจ
ญาณ 3 อีกหมวดหนึ่ง ได้แก่
ญาณ 16
ญาณ 16 ไม่ปรากฏในพระไตรปิฎกภาษาบาลีโดยตรงทั้งหมด แต่วิปัสสนาจารย์สายพม่าได้เรียบเรียงจากญาณที่ระบุในปฏิสัมภิทามรรค และคัมภีร์วิสุทธิมรรค รวมกัน 16 ขั้น เรียกว่า ญาณ 16 (โสฬสญาณ) เป็นญาณที่เกิดแก่ผู้บำเพ็ญวิปัสสนา โดยลำดับตั้งแต่ต้น จนถึงจุดหมายคือมรรคผลนิพพาน ได้แก่
วิปัสสนาญาณ 9
แต่เมื่อกล่าวถึงวิปัสสนาญาณโดยเฉพาะ อันหมายถึงญาณที่นับเข้าในวิปัสสนา หรือญาณที่จัดเป็นวิปัสสนา จะมีเพียง 9 ขั้น คือ ตั้งแต่ อุทยัพพยานุปัสสนาญาณ ถึง สัจจานุโลมิกญาณ (ตามปฏิปทาญาณทัสสนวิสุทธิ (ขั้นหนึ่งในวิสุทธิ 7) ที่บรรยายคัมภีร์ในวิสุทธิมรรค แต่ในคัมภีร์อภิธัมมัตถสังคหะ นับรวม สัมมสนญาณ ด้วยเป็น 10 ขั้น) เมื่อโพชฌงค์เจริญบริบูรณ์ครบ 7 ข้อ จิตจึงมีกำลังสามารถเห็นวิปัสสนาญาณได้ และใช้วิปัสสนาที่ปรากฏขึ้นมาเป็นเครื่องมือนำไปสู่มรรค ผล นิพพาน
คิงปาล์ม
คิงปาล์ม (king palm, Alexander Palm, Alexandra Palm ; ) เป็นพืชในวงศ์ปาล์ม (Arecaceae) มีถิ่นกำเนิดทางตอนเหนือของรัฐควีนส์แลนด์ ประเทศออสเตรเลีย และพบได้ทั่วไปในรัฐฮาวาย นิยมปลูกเป็นไม้ประดับ
คิงปาล์มเป็นปาล์มต้นเดี่ยว สูงได้ถึง 20 เมตร ลำต้นมีเส้นผ่านศูนย์กลาง 10-15 เซนติเมตร คอต้นสีเขียวเด่นชัด ใบรูปขนนก ทางใบยาว 2.5 เมตร ใต้ใบมีนวลสีขาว ช่อดอกแยกเพศอยู่ร่วมตัว ออกใต้คอ ยาว 60 เซนติเมตร สีขาวนวล ติดผลจำนวนมาก ผลกลม ขนาด 1 เซนติเมตร เมื่อสุกมีสีแดง
เส้นเมริเดียนที่ 156
เส้นเมริเดียนที่ 156 อาจหมายถึง:
แบงค์ออฟอเมริกาทาวเวอร์ (นครนิวยอร์ก)
ยอดแหลมของแบงค์ออฟอเมริกาทาวเวอร์มีความสูง 77.9 เมตร (255.5 ฟุต) ตึกมีจำนวนชั้นทั้งหมด 58 ชั้น แบ่งเป็นสำนักงานตั้งแต่ชั้นที่ 1-51 มีพื้นที่ใช้สอย 195,000 ตร.ม. (2,100,000 ตร.ฟุต) และที่เหลือเป็นห้องควบคุมระบบและชั้นส่วนตัวอีก 7 ชั้น มีลิฟต์ทั้งหมด 53 ตัว 52 ตัวใช้บริการทั่วไปและหนึ่งตัวลงไปถึงชั้นลอยที่ไว้ใช้ขนส่งซึ่งอยู่ต่ำกว่าพื้นดิน
ฟุตบอลลีกคัพ 2016 นัดชิงชนะเลิศ
การแข่งขัน ฟุตบอลลีกคัพ 2016 นัดชิงชนะเลิศ เป็นการแข่งขันฟุตบอลที่จะมีขึ้นในวันที่ 28 กุมภาพันธ์ ค.ศ. 2016. มันเป็นนัดชิงชนะเลิศของ ฟุตบอลลีกคัพ ฤดูกาล 2015–16, ฤดูกาลที่ 56 ของ ฟุตบอลลีกคัพ, การแข่งขันสำหรับ 92 ทีม ใน พรีเมียร์ลีก และ ฟุตบอลลีก. เป็นการเข้าร่วมระหว่าง ลิเวอร์พูล และ แมนเชสเตอร์ซิตี. ผู้ชนะจะได้สิทธิ์สำหรับรอบคัดเลือกรอบสามของ ยูฟ่ายูโรปาลีก ฤดูกาล 2016–17, จนกว่าพวกเขาจะมีสิทธิ์ที่จะได้รับของฤดูกาล ยูฟ่าแชมเปียนส์ลีก ผ่านอันดับในลีกของพวกเขา.
ภูมิหลัง
ลิเวอร์พูลจะมีส่วนร่วมในการทำสถิติการเข้าชิงชนะเลิศสิบสองครั้ง, หลังจากก่อนหน้านี้ได้รับสถิติชัยชนะได้ถึงแปดครั้ง, หนล่าสุดในปี ค.ศ. 2012 พบกับ คาร์ดิฟฟ์ ซิตี. พวกเขาแพ้ครั้งสุดท้ายเกิดขึ้นในปี ค.ศ. 2005 ต่อ เชลซี.
แมนเชสเตอร์ซิตีกำลังจะทำการลงสนามในนัดชิงชนะเลิศเป็นครั้งที่ห้าของพวกเขา, โดยมีสถิติชนะเลิศจากครั้งที่ผ่านมาได้ถึงสามครั้ง, หนสุดท้ายซึ่งเกิดขึ้นเมื่อไม่นานมานี้ในปี ค.ศ. 2014 พบกับ ซันเดอร์แลนด์.
ลิเวอร์พูล
ลิเวอร์พูล, ในฐานะทีมจาก พรีเมียร์ลีก ซึ่งเป็นทีมที่มีผลต่อ ยูฟ่ายูโรปาลีก ฤดูกาล 2015–16, เริ่มต้นการแข่งขันในรอบที่สาม. ในการนี้พวกเขาได้ถูกจับสลากพบกับ ทีมจาก ฟุตบอลลีกทู คาร์ไลล์ ยูไนเต็ด, ที่สนามเหย้าของพวกเขา, แอนฟีลด์. หลังการต่อเวลาพิเศษ ผลการแข่งขันอยู่ที่ 1–1 แต่ลิเวอร์พูลได้ผ่านเข้ารอบหลังจากชนะ การดวลลูกโทษไปได้ 3–2. ในรอบสี่พวกเขาถูกจับสลากได้เล่นในบ้านอีกครั้ง, คราวนี้พบกับเพื่อนร่วมทีมจากพรีเมียร์ลีก บอร์นมัท; พวกเขาเอาชนะได้ในเกม 1–0 หลังจากที่ประตูแจ้งเกิดของ นาแทเนียล ไคลน์ สำหรับลิเวอร์พูล.
ในรอบก่อนรองชนะเลิส, พวกเขาถูกจับสลากออกไปเยือนเพื่อนร่วมทีมจากพรีเมียร์ลีก เซาแทมป์ตัน. ที่ เซนต์แมรีส์สเตเดียม, ลิเวอร์พูล ชนะ 6–1 กับการทำแฮททริกส์จาก ดีว็อก โอรีกี, สองประตูจาก แดเนียล สเตอร์ริดจ์ และหนึ่งประตูจาก จอร์ดอน ไอบ์. ในรอบรองชนะเลิศทั้งสองเลก, ลิเวอร์พูลถูกจับสลากพบกับ สโตก ซิตี. ที่สนาม บริแทนเนียสเตเดียม, ลิเวอร์พูลชนะในเลกแรก 1–0 เนื่องจากประตูชัยของ จอร์ดอน ไอบ์. อย่างไรก็ตาม, พวกเขาพ่ายแพ้ในเลกที่สอง 1–0 ที่แอนฟีลด์, ถือเป็นความพ่ายแพ้นัดแรกในเกมนัดเหย้าในรอบรองชนะเลิศฟุตบอลลีกคัพ, ทำให้จำเป็นต้องมีการดวลลูกโทษตัดสินซึ่งผลปรากฏว่า ลิเวอร์พูล 6–5; ผู้รักษาประตู ซีมง มีญอแล เซฟลูกโทษจาก ปีเตอร์ เคราช์ และ มาร์ก มูเนียซา พร้อมด้วย โจ แอลเลน ซึ่งงเป็นผู้ชนะคนสุดท้ายในการดวลลูกโทษ.
แมนเชสเตอร์ซิตี
แมนเชสเตอร์ซิตี, ในฐานะทีมจากพรีเมียร์ลีกที่มีผลต่อ ยูฟ่าแชมเปียนส์ลีก ฤดูกาล 2015–16, เริ่มต้นในรอบที่สาม, ในการนี้พวกเขาได้ถูกจับสลากออกไปเยือนพบกับ ซันเดอร์แลนด์. ที่สนาม สเตเดียมออฟไลต์, แมนเชสเตอร์ซิตี ชนะ 4–1 โดยได้ประตูจาก เซร์คีโอ อะกูเอโร, เกฟิน เดอ เบรยเนอ, ราฮีม สเตอร์ลิง และการทำเข้าประตูตัวเองจาก วีโต มันโนเน. ในรอบต่อไปพวกเขาได้ถูกจับสลากเล่นเกมเหย้าพบกับ คริสตัล พาเลซ. ที่สนาม เอติฮัด สเตเดียม, แมนเชสเตอร์ซิตี ชนะ 5–1 โดยได้ประตูจาก วีลฟรีด โบนี, เดอ เบรยเนอ, เคเลชี ไอเฮอานาโช, ยาย่า ตูเร และ มานูเอล การ์ซีอา.
ในรอบก่อนรองชนะเลิศ พวกเขาได้ถูกจับสลากพบกับ ฮัลล์ ซิตี ในนัดเหย้า, พวกเขาชนะไปได้ 4–1 โดยประตูมาจาก โบนี, ไอเฮอานาโช และสองประตูจาก เดอ เบรยเนอ. ในรอบรองชนะเลิศ, พวกเขาได้ถูกจับสลากพบกับ เอฟเวอร์ตัน ถึงแม้จะเป็นฝ่ายพ่ายแพ้ไปก่อน 2–1 ที่ กูดิสันพาร์ก, แมนเชสเตอร์ซิตี ชนะ 3–1 ที่ สนามกีฬา ซิตี ออฟ แมนเชสเตอร์ ด้วยเหตุนี้ได้ทะลุเข้าชิงชนะเลิศด้วยสกอร์รวมสองนัด 4–3 และ เช่นเดียวกันเป็นการป้องกันไม่ให้มีเกม เมอร์ซีย์ไซด์ดาร์บี ในนัดชิงชนะเลิศ.
8 เทพอสูรมังกรฟ้า (ละครโทรทัศน์ พ.ศ. 2540)
8 เทพอสูรมังกรฟ้า (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2540 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย เฉิน ฮ่าวหมิน, ฝาน เส้าหวง, หวง เย่อหัว ออกอากาศทางช่อง TVB ในจีน
ถึงแม้ว่าในปีที่ออกฉาย 8 เทพอสูรมังกรฟ้า 1997 จะได้รับความนิยมเป็นอย่างดีในจีนแผ่นดินใหญ่และหวงเย่อหัวก็ได้รับคำชื่นชมในบท เฉียวฟง เป็นอย่างมาก
จนกระทั่งหลายปีผ่านไป ชาวฮ่องกง กลับยกย่องว่าละครเรื่อง 8 เทพอสูรมังกรฟ้า (1997) เป็นนวนิยายรีเมคของกิมย้งเพียงเรื่องเดียวในยุค 90s ที่ดีกว่าเวอร์ชันเก่าในยุค 80s คือ 8 เทพอสูรมังกรฟ้า (1982) และกลายเป็นตำนานเวอร์ชันฮ่องกงที่ถูกยกย่องว่าประสบความสำเร็จ(ด้านเรตติ้งความนิยม)ในจีนมากที่สุด
เนื้อเรื่องย่อ
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ
ในฮ่องกง
8 เทพอสูรมังกรฟ้า 1997 กลายเป็นละครของกิมย้งในยุค 90 เพียงเรื่องเดียว ที่มีเรตติ้งสูงกว่า ละครเรื่องเดียวกันในยุค 80 คือเรื่อง 8 เทพอสูรมังกรฟ้า 1982
ส่วนละครของ กิมย้ง เรื่องอื่น ๆ ในยุค 90 เช่น มังกรหยก ภาค 1(1994), มังกรหยก ภาค 2 (1995) เรตติ้งแพ้ มังกรหยก ภาค 1 และ 2 ในยุค 80
ทำให้ละครเรื่อง 8 เทพอสูรมังกรฟ้าเวอร์ชันนี้ ได้รับความสำเร็จและหวงเย่อหัว ก็ได้รับการยกย่องอย่างสูงในเวลาต่อมา
กู่เจิง
กู่เจิงปัจจุบันเป็นเครื่องดนตรีที่มีสาย 21 สายใช้วางในแนวนอนเวลาเล่น แต่ละสาย มีหย่อง(ไม้ลักษณะเป็นรูปสามเหลี่ยมคล้ายตัว A รองรับสายแต่ละเส้น)รองรับ หย่องของกู่เจิงสามารถเปลี่ยนตำแหน่งได้เพื่อปรับระดับเสียงหรือเปลี่ยนคีย์(บันไดเสียง) หย่องมีตำแหน่งค่อนไปทางด้านขวาของเครื่อง "กู่เจิง" เป็นเครื่องสายจีนที่มีประวัติศาสตร์ยาวนานกว่า 2,500 ปี จากหลักฐานสมัยราชวงศ์ฉินกู่เจิงถูกเรียกขานในอีกชื่อหนึ่งคือ "ฉินเจิง" หรือ "พิณของฉิน" ซึ่งเริ่มแรกนั้นกู่เจิงมีสายเสียงเพียง 5 สาย จนถึงสมัยราชวงศ์ถังมีสายเพิ่มเป็น 13 สาย ต่อมาในสมัยราชวงศ์หยวนและราชวงศ์หมิงเพิ่มเป็น 14 สาย และเพิ่มเป็น 16 สาย ในสมัยราชวงศ์ชิง จนศตวรรษที่ 20 กู่เจิงก็ได้รับการพัฒนาต่อให้มีสายเสียงเพิ่มขึ้นอีกเป็น 18 และ 21 สาย ซึ่งถือว่าเป็นจำนวนสายที่ถือเป็นมาตรฐานในปัจจุบัน แต่สามารถพบเห็นกู่เจิง 26 สายได้บ้างแต่ไม่นิยมนักเนื่องจากตัวใหญ่เทอะทะเกินไป เดิมนั้นสายเป็นเส้นไหมฟั่นกัน ในปัจจุบันใช้สายโลหะในลักษณะเดียวกับสายของเครื่องดนตรีสากล (นั่นคือ ใช้โลหะพันรอบสายแสตนเลสโดยมีสายไนล่อนพันทับอีกครั้งความหนาขึ้นกับขนาดของสาย) มีขนาดเล็กใหญ่ตามลำดับของเสียง ตัวกู่เจิงทำด้วยไม้หลายชิ้นประกอบเข้าด้วยกันลักษณะคล้ายกล่องยาวด้านบนโค้งเล็กน้อยภายในกลวงทำหน้าที่เป็นกล่องเสียง แผ่นไม้ปิดด้านบนเป็นไม้คุณภาพดีเพื่อใช้เป็น sound board ทำจากไม้สนชนิดหนึ่ง ด้านข้าง หัวท้ายเป็นไม้เนื้อแข็งเป็นโครง ด้านล่างเป็นไม้เจาะช่องตามตำแหน่งที่ออกแบบให้เสียงออกมาได้อย่างทั่วถึง ตัวกู่เจิงจะปิดด้วยไม้เนื้อดียกเว้นส่วนซาวน์บอร้ดและด้านล่างเช่นไม้แดง(หงมู่)หรือไม้จันทน์ม่วง(จื่อถาน)อาจมีการประดับตกแต่ง แกะลาย หรือปิดด้วยหินสี หยก เพื่อความสวยงามทั้งด้านหัว ท้ายและด้านข้าง สายกู่เจิงจะถูกขึงระหว่างหัว-ท้ายพาดผ่านสะพานสาย(bridge)โดยมีหย่องรับสายเพื่อปรับระดับเสียงระหว่างสะพานหัว-ท้าย ที่ตั้งสายจะอยู่บริเวณส่วนหัว มีฝาปิดมิดชิด กู่เจิงบางรุ่นในปัจจุบันมีปุ่มที่สามารถปรับเปลี่ยนคีย์ได้อย่างสะดวกโดยไม่ต้องเลื่อนหย่อน เหมาะสำหรับเล่นในวงออเคสตร้าจีนที่มีการปรับเปลี่ยนหลายคีย์ในเพลง
เสียง
กู่เจิงเป็นเครื่องดนตรีที่มีลำดับเสียงแบบเพนตาโทนิกสเกล (pentatonic scale) โดยมีเสียง โด เร มี ซอล และลา ตามลำดับ สำหรับเสียง ฟา และ ที นั้น สามารถทำได้โดยการกดสายที่ด้ายซ้ายของหย่อง ปัจจุบันกู่เจิงมาตรฐาน 21 สายจะถูกตั้งเสียงพื้นฐานโดยเทียบจากเสียงมาตรฐานสากลในคีย์ D(1=D) โดยสายที่ 21 ที่เป็นเสียงต่ำสุดจะเป็นเสียงโดและไล่เสียงขึ้นไปเป็น เร มี ซอล ลา เป็น 1 ออคเต็ปและสูงขึ้นไปเรื่อยๆอีกสามออคเต็ปจนถึงสายสูงสุดจะเป็นเสียงโด อย่างไรก็ตามกู่เจิงสามารถปรับคีย์ได้อีกเช่นคีย์ G,F,C หรือ A ฯลฯ โดยยึดเสกลสากลเป็นหลักขึ้นอยู่กับบทเพลงที่แต่งหรือเรียบเรียงขึ้นว่าจะให้เล่นด้วยคีย์ใด ในปัจจุบันเพลงที่แต่งขึ้นหรือเรียบเรียงขึ้นใหม่อาจไม่ได้ใช้เสกลเพนตาโทนิคเสกลแบบเดิมแต่ใช้โครมาติกเสกล(Cromatic scale)เหมือนดนตรีตะวันตก เป็น โด เร มี ฟา ซอล ลา ที โด ก็มีเช่นกัน และ มีเสียงเหมือนพินสวรรค์
การเล่น
ผู้เล่นจะใช้ปลายนิ้ว เล็บ หรือเล็บปลอมสำหรับเล่นกู่เจิงโดยเฉพาะ ด้านซ้ายของหย่องมีส่วนที่ยาวกว่าด้านขวา แต่นักเล่นกู่เจิงจะนั่งบริเวณด้านขวาของเครื่อง โดยทั่วไปแล้วใช้มือขวาเล่นเมโลดี้ และมือซ้ายเล่นคอร์ด หรือเสียงประกอบที่สายด้านซ้ายของหย่อง แต่ในปัจจุบัน มีการพัฒนาเทคนิคการเล่นไปมาก สามารถใช้มือทั้งสองข้างได้อย่างอิสระ และเกิดเสียงพิเศษต่างๆ มากมาย อย่างไรก็ตาม เสียงที่เป็นเอกลักษณ์อย่างหนึ่งของกู่เจิงก็คือ การยืดเสียงของสายด้านซ้ายทำให้เกิดเสียงโน้ตที่ยืดยาวได้ และสามารถทำให้เสียงสูงขึ้นหรือต่ำลงได้ในสายเดียวกันคล้ายเสียงกีตาร์เช่นจากเสียงโดเป็นเร หรือเสียงลาเป็นซอล โดยการกดสายให้ตึงขึ้นหรือกดสายแล้วค่อยคลายลงที่ด้านซ้ายมือของผู้เล่น และเสียงเหมือนน้ำไหลโดยการกรีดสายขึ้นลงจากต่ำไปสูงหรือสูงลงต่ำ ในปัจจุบันมีการใช้ทั้งสองมือเพื่อเล่นทั้งเมโลดี(ทำนองหลัก)และคอร์ด(เสียงประสาน) ใช้นิ้วพันด้วยเล็บ(กระหรือพลาสติก)ทั้ง 4 นิ้วยกเว้นนิ้วก้อยทั้งสองข้าง เนื่องจากมีการแต่งบทเพลงใหม่ๆขึ้นมาอีกมากมายทำให้เกิดการพัฒนาเทคนิคการเล่นขึ้นอย่างหลากหลาย ประกอบกับกู่เจิงสามารถบรรเลงร่วมกับเครื่องดนตรีต่างๆทั้งดนตรีตะวันออกหรือดนตรีตะวันตก ทำให้กู่เจิงเป็นเครื่องดนตรีที่น่าสนใจขึ้นอย่างมากมาย
กู่เจิงในวรรณคดีสามก๊ก
ในวรรณคดีสามก๊ก ตอนที่ขงเบ้งป้องกันเมืองเกเต๋ง ซึ่งมีกำลังพลน้อยกว่ากำลังทัพวุยของสุมาอี้ ผู้อ่านชาวไทยโดยมากจะรับรู้กันโดยทั่วไปว่า ขงเบ้งใช้การดีดพิณหรือตีขิมบนกำแพงเมืองเพื่อลวงสุมาอี้ สุดแต่ผู้แปลจะแปลจากต้นฉบับภาษาจีนอย่างไร แต่มีการสันนิษฐานโดยนิตยสารศิลปวัฒนธรรม ในเครือของสำนักพิมพ์มติชนว่า แท้ที่จริงแล้ว เครื่องดนตรีชิ้นที่ขงเบ้งใช้บรรเลงนั้น แท้ที่จริงแล้ว ก็คือ กู่ฉิน นั่นเอง นักประวัติศาสตร์และวัฒนธรรมจีนเองก็มีความเห็นว่าขงเบ้งแท้จริงแล้วเล่นกู่ฉินลวงสุมาอี้นั่นเอง กู่ฉินเป็นเครื่องดนตรีอีกแบบหนึ่งที่น่าจะเป็นต้นแบบสำหรับการพัฒนามาเป็นกู่เจิง กู่ฉินเป็นพิณที่ไม่มีหย่องที่มีประวัติยาวนานมากนับตั้งแต่ยุคราชวงศ์แรกๆตามตำนานว่าในยุคสมัยก่อนประวัติศาสตร์ ฮ่องเต้พระองค์หนึ่งมีบัญชาให้จัดสร้างพิณ 5 สายและขลุ่ย 5 เสียงใช้บรรเลงเพื่อขจัดปัดเป่าโรคระบาดที่เกิดขึ้น สายทั้ง 5 แทนธาตุทั้ง 5 คือดิน น้ำ ไฟ ไม้ ทอง ซึ่งก็กลายเป็นพิณกู่ฉินซึ่งมี 7 สายในเวลาต่อมาจนถึงปัจจุบัน วิธีบรรเลงใช้วางบนตักหรือโต๊ะเตี้ยแล้วเล่นด้วยมือขวา ส่วนมือซ้ายใช้กดหรือสไลด์สายให้เกิดเสียงแบบต่างๆในสมัยโบราณกู่ฉินถือเป็นเครื่องดนตรีสำหรับนักปราชญ์ ปัญญาชนและชนชั้นสูง อาจเนื่องจากเสียงที่เบาแผ่ว วิธีเล่นที่ยากแก่การฝึกหัด และบทเพลงที่สลับซับซ้อน เข้าถึงยากสำหรับชาวบ้านทั่วไป การที่ขงเบ้งเล่นกู่ฉินบนกำแพงนั้นวิเคราะห์กันว่าเป็นการสร้างกลลวงเท่านั้นเพราะอย่างไรก็ตามเสียงกู่ฉินคงไม่สามารถดังไปถึงหูสุมาอี้ได้เลย
แบงค์ออฟอเมริกาทาวเวอร์ (แก้ความกำกวม)
แบงค์ออฟอเมริกาทาวเวอร์ (Bank of America Tower) สามารถหมายถึง
เส้นเมริเดียนที่ 157
เส้นเมริเดียนที่ 157 อาจหมายถึง:
เส้นเมริเดียนที่ 158
เส้นเมริเดียนที่ 158 อาจหมายถึง:
เขตผู้ว่าราชการมัสกัต
เขตผู้ว่าราชการมัสกัต (محافظة مسقط) เป็นเขตผู้ว่าราชการของประเทศโอมาน โดยมีมัสกัตเป็นเมืองหลัก ซึ่งเป็นเมืองที่ใหญ่ที่สุดและเป็นมหานครแห่งเดียวในประเทศโอมาน เขตผู้ว่าราชการมัสกัต มักถูกอิงเป็นเมืองมัสกัต เป็นที่ตั้งของรัฐบาล และมีท่าเรือสำราญกับบรรทุกสินค้าแห่งแรกของประเทศ และท่าน้ำมัน ประชากร ณ เดือนพฤษภาคม ค.ศ. 2015 อยู่ที่ 1,288,330 คน
จังหวัด
เขตผู้ว่าราชการมัสกัต แบ่งออกเป็น 6 จังหวัด (วิลายาต):
สถานีรถไฟหนองกวย
สถานีรถไฟหนองกวย เป็นสถานีรถไฟชั้น 3 ตั้งอยู่ที่บ้านหนองกวย ตำบลดอนหญ้านาง อำเภอภาชี จังหวัดพระนครศรีอยุธยา อยู่ห่างจากสถานีรถไฟกรุงเทพเป็นระยะทาง 94 กิโลเมตร
ซาบูโร คูรูซุ
ซาบูโร คูรูซุ เป็นนักการทูตอาชีพชาวญี่ปุ่น เขาดำรงตำแหน่งเอกอัครราชทูตญี่ปุ่นประจำนาซีเยอรมนีระหว่างปี ค.ศ. 1939 ถึง พฤศจิกายน ค.ศ. 1941 ซึ่งเขาได้เป็นตัวแทนในการลงนามกติกาสัญญาไตรภาคีอันเป็นการสถาปนาฝ่ายอักษะอย่างเป็นทางการ ตลอดจนเป็นทูตที่พยายามเจรจาสันติภาพและทำความเข้าใจกับสหรัฐ ในขณะที่รัฐบาลญี่ปุ่นภายใต้การนำของฮิเดกิ โทโจกำลังวางแผนที่จะโจมตีเพิร์ลฮาร์เบอร์อย่างลับ ๆ
รายชื่อประธานาธิบดีพม่า
ต่อไปนี้คือ รายนามประธานาธิบดีพม่า หลังพม่าได้รับเอกราช
เส้นเมริเดียนที่ 159
เส้นเมริเดียนที่ 159 อาจหมายถึง:
ไซเบอร์โรม
ไซเบอร์โรม (Cyberoam) เป็นอุปกรณ์ไฟร์วอลแบบระบุตัวตนที่ให้ประสิทธิภาพในการป้องการภัยคุกคามที่มีอยู่ และที่เข้ามาจากทางอินเทอร์เน็ต การทำงานของไซเบอร์โรมเป็นการรวมเอาลักษณะการทำงานทางด้านความปลอดภัยที่มีอยู่แบบเดิม การกรองเนื้อหาและโปรแกรมการใช้งานต่างๆ รวมไปถึงการจัดการแบนด์วิธ และการจัดการแบบหลายลิงก์ที่มีมากกว่าแพลทฟอร์มเดียว